Γιώργος Βασιλείου

Ο Γιώργος Βασιλείου (Αμμόχωστος, 20 Μαΐου 1931) είναι Ελληνοκύπριος πολιτικός, πρώην Πρόεδρος της Κυπριακής Δημοκρατίας.

Βιογραφία
Κατήλθε ως ανεξάρτητος υποψήφιος στις προεδρικές εκλογές του 1988 και στις 21 Φεβρουαρίου 1988 εξελέγη Πρόεδρος της Κυπριακής Δημοκρατίας, έχοντας την υποστήριξη του ΑΚΕΛ και ψηφιζόμενος κατά τον δεύτερο γύρο από την ΕΔΕΚ και από ένα σημαντικό μέρος του ΔΗΚΟ. Αμέσως μετά την εκλογή του, προώθησε την επαναλειτουργία του Εθνικού Συμβουλίου, στο οποίο συμμετέχουν οι αρχηγοί όλων των κοινοβουλευτικών κομμάτων και άρχισε μία μεγάλη διαφωτιστική δραστηριότητα στο εξωτερικό για προώθηση της αναγκαιότητας λύσης του Κυπριακού προς όφελος όλων των Κυπρίων, καθώς και την προώθηση ένταξης της Κύπρου στην Ευρωπαϊκή Ένωση.

Το 1998, ανέλαβε ως επικεφαλής της Διαπραγματευτικής Αντιπροσωπείας για την ένταξη της Κύπρου στην Ευρωπαϊκή Ένωση, υπεύθυνος για το όλο έργο της εναρμόνισης και υιοθέτησης και εφαρμογής του κοινοτικού κεκτημένου, προσπάθεια που εστέφθη με απόλυτη επιτυχία. Για το σπουδαίο αυτό έργο, καθοριστικό για την πορεία της ιστορίας του νησιού, τον Οκτώβριο του 2002 του απενεμήθη ο Μεγαλόσταυρος του Τάγματος Αξίας της Κυπριακής Δημοκρατίας, η οποία είναι η ανώτατη διάκριση της Κυπριακής Δημοκρατίας.

Άλλα επιτεύγματά του:
 Η ίδρυση και λειτουργία το 1989 του Πανεπιστημίου Κύπρου και της Ακαδημίας Δημόσιας Διοίκησης για την αποτελεσματικότερη λειτουργία και εκμοντερνισμό της Δημόσιας Υπηρεσίας.
 Η υιοθέτηση μίας νέας φορολογικής μεταρρύθμισης, η οποία πρόσφερε τότε μία υγιή ανάπτυξη των δημόσιων οικονομικών και της οικονομίας γενικά.
 Η εισαγωγή μέτρων για την προστασία του περιβάλλοντος και για την ορθολογιστική ανάπτυξη του τουρισμού.
 Η Μεταρρύθμιση των Διπλωματικών Υπηρεσιών, αλλά και στο σφάλμα ανάλύψης της Διαπραγμάτευσης με τον Εκπρόσοπο των Τουρκοκυπρίων από τον ΠτΔ κάτι που ξεκίνισε ο ίδιος και ακολούθησαν και άλλοι, αλλά είχε αποτέλεσμα την υποβάθμιση του ρόλου του Προέδρου της Κύπρου.
 Η αναδιοργάνωση της Αστυνομικής Σχολής σε Αστυνομικής Ακαδημίας το 1990.

Είναι ιδρυτής του Κινήματος Ελευθέρων Δημοκρατών και αργότερα των Ενωμένων Δημοκρατών (συνένωση με ΑΔΗΣΟΚ). Σήμερα είναι Επίτιμος Πρόεδρος των Ενωμένων Δημοκρατών. Είναι Διδάκτωρ Οικονομικών και επίτιμος διδάκτορας ξένων Πανεπιστημίων. Είναι νυμφευμένος με την Ανδρούλλα Βασιλείου, το γένος Ευέλθοντα Γεωργιάδη.

Δείτε ακόμη 
Κυβέρνηση Γιώργου Βασιλείου 1988

Εξωτερικοί σύνδεσμοι

Παραπομπές

|-

Πρόεδροι της Κύπρου
Βουλευτές εκλεγμένοι με τους Ενωμένους Δημοκράτες
Βουλευτές Λεμεσού
Κύπριοι οικονομολόγοι
Κύπριοι επιχειρηματίες
 
Βουλευτές Ζ΄ Κοινοβουλευτικής Περιόδου (Κύπρος)